text: Stórskýggjarnir sóust betri enn elasmáu tónleikararnir langt har frammi.
text: #000000
text: Treyðugt so, havi ikki nakað ímóti Rolling Stones, og havi hoyrt rættiliga nógv av teimum, tí at onkur annar í húsinum dámar teir væl. Og lagt varð hart út at útvega atgongumerkir til 50 ára hátíðarhaldið hjá orkestrinum.
text: #000002
text: Atgongumerkjasølan fór í gongd kl. 9 ein morgunin tíðliga mars mánaði, so tað var at sita klárur at keypa. Men gakk, har var alt útselt beinanvegin, uttan at tað eydnaðist at sleppa framat. Og orðini hjá Rolling Stones byrjaðu at spæla innantanna:
text: #000003
text: Allar súður vóru tó ikki syftar enn, tí enn vantaði at fáa atgongumerkini. Tey skuldu sendast við posti – men komu ikki fram. Eftir nakað av samskifti við fyriskipararnar varð so avrátt, at vit kundu avheinta atgongumerkini uttanfyri konsertøkið. Onki problem – ikki fyrr enn vit skuldu inn á økið, tí tá vildi avlesarin ikki góðtaka okkara atgongumerki – helst tí at tey eru prentað út tvær ferðir. Aftur nakað av samskifti, áðrenn vit sluppu ígjøgnum, inn til pantomine-skógin, har konsertin skuldi vera seinni um kvøldið.
text: #000006
text: John til reiðar at lurta eftir Rolling Stones um nakrar tímar
text: #000008
text: “Tú verður ikki feitur av at spæla í Rolling Stones”
text: #000009
text: Miðalaldurin á orkestrinum er 69 ár, men tað høvdu teir heilt skilligt lagt seg eftir ikki skuldi ávirka framførsluna. Har var orka, og har var megi – og týðiligt var, at menninir eru kropsliga sera væl fyri.
text: #000010
text: Umhugsaðu um vit skuldu troka okkum longur fram móti pallinum, men valdu at vera verðandi úti á vøllinum, umringað av eitt sindur eldri fólki sum høvdu verið til fyrstu konsertina hjá Rolling Stones í Hyde Park fyri 44 árum síðani. Stórskýggjar gjørdu at vit sóu væl, og ljóðgóðskan var framúr har vit stóðu.
text: #000011
text: Løgini vóru øll gamlir kenningar, og endabresturin var – sjálvandi – Satisfaction. Og fólk vóru nøgd – eisini eg, sum als ikki hevði hugsað at farið til hesa forkunnugu konsertina.
text: #000012
text: Click to share on Facebook (Opens in new window)Click to share on LinkedIn (Opens in new window)Click to share on Twitter (Opens in new window)Click to email this to a friend (Opens in new window)Click to print (Opens in new window)
text: #000013